AlexejDobrolubov/national_council_slovak_2010 huggingface dataset:
49. schôdza NR SR - 9.deň - A. dopoludnia
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Tina, hovorila si o tom ekonomickom aspekte obmedzenia voľby poštou zo zahraničia, ktoré sa chystajú zaviesť, že vlastne nie každý človek v zahraničí si bude môcť dovoliť ísť buď na ambasádu, ktorá môže byť vzdialená niekoľko až 1000 km, alebo vrátiť sa na Slovensko. Pritom nie, akože každý človek by mal mať toto najzákladnejšie právo, a síce právo ísť voliť, a to bez ohľadu na to, koľko mu ostáva v daný mesiac v peňaženke. Ale ale ja sa tak už pýtam sama seba, že čo sa čudujeme. Veď títo vraj sociálni demokrati spravili zdravotníctvo len pre vyvolených, spravodlivosť je už len pri vyvolených, lacné potraviny sú len pre vyvolených, bývanie je len pre vyvolených a po novom už aj tie voľby budú len pre vyvolených. Lebo veď OK, keď na to máš, tak môžeš prísť, keď na to nemáš, no tak čo máš? Smolu. A vrátim sa aj k tomu úvodu tvojho slova. Je absolútne neakceptovateľné, že, že predsedajúci ťa požiada o to, aby si vysvetlila, čo tam máš. Pán Gašpar, toto nie je ani súdna miestnosť, ani vypočúvacia miestnosť. A keby to mala v elektronickej forme, napríklad tieto hárky, tak vtedy je to OK na svojom počítači. A poďme sa opäť tu niekoľko dní baviť o tom, čo sú propagačné materiály, tak ako ste to robili v prípade nálepiek. A k čomu ste došli? Jedine k tomu, že podľa vás to nebolo estetické. No tak nehnevajte sa, ale tu opäť nie je absolútne žiadny argument. A keď už sa máme baviť o tom, že čo alebo kto tu narúša vážnosť a dôstojnosť rokovania Národnej rady Slovenskej republiky, tak za mňa by to bolo niečo iné. Napríklad tie bludy, čo tu, čo sa tu snažia čítať niektorí vaši poslanci, a hovorím snažia, pretože ani nie sú schopní korektne to prečítať, čo im tam niekto na tie počítače poslal. Tak nehnevajte sa, toto mi príde nedôstojné. Okrem teda toho, že vy ste obžalovaný podpredseda Národnej rady. Tak toto bolo jedno z tých najkorektnejších.
49. schôdza NR SR - 9.deň - A. dopoludnia
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Michalovho vystúpenia, pretože zo strany Smer tu bolo počuť také mumlanie a, že čo si to dovoľuje, vyjadrovať sa k navrhovateľovi Gašparovi. Veď sám predkladateľ Gašpar nastúpil vo svojom vystúpení, vyzýval, že nemôžeme síce klásť faktické, ale že sa potom budeme môcť vyjadriť. Tak sa mu dostala odpoveď, tak neviem, prečo vás to tak vyrušuje. Michal, ty si poukázal na ďalší argumentačný fail. A síce, že táto forma voľby poštou zo zahraničia je asi mesiac alebo niečo vyše mesiaca, pretože vtedy to vytiahli protiústavná. Po 20 rokoch sa stala protiústavnou. Po štyroch vládach Roberta Fica. Čiže štyroch nelegitímnych protiústavných vládach Roberta Fica. Áno, pýtal si sa, či žijeme v klame. No očividne sme v ňom žili. A je skutočne úsmevné, že o voľbách, volebnom podvode hovorí strana, ktorá tie voľby vyhrala, ktorá ich vyhrala štyrikrát, len žiaľ, nehovorí o podvode, o ktorom by mala. A síce o tom, ako nechutne zneužili doslova ľudské štíty na šírenie strachu a nenávisti. O tomto podvode by sme sa tu mali, vážení, baviť. A tuto kolegovia a kolegyne zo strany Smer v sebaklame žijú dennodenne, pretože už skutočne každému je jasné, o čo tu ide. Predkladateľovi Gašparovi vadí, že ľudia zo zahraničia nevolia Smer. Ale vy sa tomu skutočne čudujete? Veď vy ste ich vyhnali do toho zahraničia. A možno, keby ste sa tu dva roky nevenovali iba osobe pána Gašpara, kajúcnikom a čurilovcom a neviem komu všetkému a venovali by ste sa tomu, čo trápi ľudí a prečo utekajú zo Slovenska, tak by ste dnes nemuseli takýmto spôsobom obmedzovať ich volebné právo. Ste totálne odtrhnutí od reality, ako to Michal povedal, totálne. Pani poslankyňa Mesterová.
49. schôdza NR SR - 9.deň - A. dopoludnia
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Na tie argumentačné fauly v obhajobe návrhu zákona obžalovaným podpredsedom Národnej rady Tiborom Gašparom. Viete, ja sa vždy tak pozerám na kolegov zo Smeru, keď reční zakonšpirovaný pán Gašpar, pretože na ňom to vidno, že on tomu verí. On je schopný poprepájať, nie že jablká s hruškami, ale ešte aj so psom, so Spider-Manom a so zimnými čižmami a dáva mu to zmysel. Ale potom sa pozriem na tú druhú stranu a normálne sa tak pýtam, že či tomu veríte a vo vašich očiach normálne svietia srdiečka, lebo tu stojí nový spasiteľ, parlamentný guru. No ja neviem, ale vám to celé dáva zmysel? Veď aj pán Dostál tu pomenoval tie argumenty, že podľa vás by mali voliť ľudia zo zahraničia rovnako, ako volia na Slovensku? Veď aj medzi jednotlivými obcami a mestami, a nieto ešte regiónmi, máte rozdiely. Podľa vás je možný scenár, ako hovoril pán Gašpar ešte v piatok, že nejaká rodina nechce voliť, tak za ňu odvolí napríklad otec tej rodiny, alebo ako ste hovorili na začiatku, že otec za stolom rozhodne, že všetci idú voliť takto a takto. Ja neviem, v akých rodinách to žijete. Ale viete čo, ono je to možné a je to možné aj teraz na Slovensku, že nejaký tyran povie svojej rodine, že a odfotíte mi to za plentou. Viete, taký podobný systém, ako keď vy ste tu volili predsedu Národnej rady. Pán Gašpar hovoril, že nie všetci ľudia, ktorí o voľbu požiadali, ju aj využili. Vraj tie lístky stále prichádzajú. Tak mňa tak zaujíma, že koľko ich je. A to všetky sú pre stranu Smer, alebo koho volia tí ľudia? No, že povedzte. Vám vadí, že... teda vám to očividne nevadí v tej vašej argumentácii, že štátna volebná komisia nikdy neskonštatovala žiadne podvody a že ešte aj to, čo ste si tu vymysleli, ten britský podvod, sama polícia zmietla zo stola. V PVV máte, že rozšírite korešpondenčnú voľbu na prezidenta. Zrazu je to problém. Zrazu je to protiústavné. Vtedy to nebolo, všakže? Veď, prosím vás, trochu rozmýšľajte, ak sa dá. Ak sa dá. Pani poslankyňa
49. schôdza NR SR - 5.deň - B. popoludní
Dátum: 2026-04-21
Poslanec: Jurík, Beáta (PS)
Druh vystúpenia: Vystúpenie s faktickou poznámkou

146. Ďakujem za slovo. Ďakujem aj pánovi Pročkovi, že opäť pripomenul ten dvojaký meter, ktorý tu na mňa teda aplikoval pán podpredseda Žiga, ale ja mám k tomu iba jedno vysvetlenie, že buď ma chcel tak poťahať za vrkoče alebo, alebo, pán Žiga, sa vám to tiež zle počúva, čo tu odznieva. A tipujem to na tú dvojku a môžete mi potom povedať. Ale vidíte, aj vaším vystúpením sa, pán Pročko, potvrdilo, že tu jednoducho nie je problém v tom vysielači, v tom, čo my hovoríme, ale v tom prijímači. Lebo z tej druhej strany sa to nejak tak odráža a ja si už skutočne nedokážem vysvetliť, že či to nepočujete, alebo že či jednoducho nie sú možnosti na to pochopenie tých argumentov, lebo z tej druhej strany jednoducho nejaké konštruktívne odpovede neprichádzajú. A tak ja sa znova pýtam, že vy to aj myslíte vážne, to, čo hovoríte, alebo je to o tom, že si potom proste potrebujete strihnúť nejaké videjko? Napríklad keď poviete, že pani poslankyňa Jurík očividne nečítala ten zákon, lebo povedala, že my si tu chceme predĺžiť, čo som nikdy nepovedala. Ale ja chápem, že u vás to spraví virál. Ja chápem, že tým vzbudíte vášne. Ja chápem, že potom hejno hejterov mi príde nadávať, že aká som sprostá, lebo ste niečo takéto tam dali, ale že proste prečo? To nemôžte sa skutočne vyjadriť k veci? Alebo to neustále komentovanie, že kto tu má aký tón, kto tu zvyšuje hlas, kto tu má teatrálne vystúpenia. Však povedzte už, preboha, niečo k tomu obsahu. Nekomentujte ostatných a ich spôsob vyjadrovania sa. Lebo akože, ak sa tu ideme baviť o tom, že kto ako vystupuje, no tak o vás veľa nepovieme, lebo nevystupujete, ale predsa. A inak súhlasím, že je veľmi smutné, že sa tu niekto vysmieva, že naše zákony neprechádzajú, lebo nemáme sedemdesiatšestku, ale to je len vizitka hentej druhej strany, ktorá nepracuje pre ľudí. (Potlesk.)
49. schôdza NR SR - 5.deň - B. popoludní
Dátum: 2026-04-21
Poslanec: Jurík, Beáta (PS)
Druh vystúpenia: Vystúpenie s faktickou poznámkou

. 104. Ďakujem za všetky faktické poznámky. To je aj ťažko, tak seriózne reagovať, ale dobre. Pán kolega Pročko, áno, máte pravdu, aj pán Žiga má dvojitý meter, ale on sa, žiaľ, vystriedal s pánom Rašim predtým, lebo pán kolega Dej hovoril veľmi podobné veci a nikto ho nestopol, ale tak vieme, ako tu predsedajúci rozhodujú. Pán Kalivoda, viete, ja si myslím, že niekedy nie je chyba vo vysielači, ale v tom prijímači. A keď tu nejakým spôsobom komentujete to, že či ja som sa zradikalizovala alebo podobne, však pozrite sa, čo tu robíte s tou krajinou. Pozrite sa, kto tu polarizuje. Pozrite sa, kto tu rozdeľuje. Kto si tu robí hlučné tlačovky a nerobí nič pre ľudí. Nehnevajte sa, ale že to povie zrovna niekto zo strany TOSMY, TOSMA 3 či TOSMA 5 a po jeho videjkách, tak to je niečo. Pán Kéry, mne už je za vás blbo. Lebo ja skutočne neviem, že či vy ste väčší klamár alebo moták. Lebo vy viete takým spôsobom domotať, čo som ja povedala alebo nepovedala. Ja som sa v relácii Na telo žiadnym spôsobom neohradila voči tomu, že som povedala alebo nepovedala váš prezident . Ja som sa ohradila voči vášmu klamstvu, že som povedala, že komu verím viacej a podobne. A dokážte mi to, nech sa páči. Lebo vy viete len opakovať to, čo iní napíšu, plagiátor. Pani Matejičková, hovorili ste o intelekte. Tak ja už k tomu vášmu asi nemám čo dodať. Ďakujem.
49. schôdza NR SR - 5.deň - B. popoludní
Dátum: 2026-04-21
Poslanec: Jurík, Beáta (PS)
Druh vystúpenia: Vystúpenie s faktickou poznámkou

20. Ďakujem za slovo, pán predsedajúci. No, pani kolegyňa, ty si začala potleskom pre koaličných poslancov a ja teda neviem, páni, že či vám budú ľudia v regiónoch tlieskať za to, čo tu predvádzate, ako znižujete tresty za korupciu, rušíte zrušenia z pomsty, pridávate dane a odvody, vyhrážate sa ľuďom šesťmesačnou basou za prejavenie názoru a teraz, bum, ďalší paškvil. Ale ja predsa len verím, že vo voľbách vás doslova vytlieskajú dverami von z tohto parlamentu, pretože to je jediné, čo si za túto úmornú prácu, ktorú tu predvádzate a za ktorú si chcete predĺžiť to volebné obdobie na päť rokov, zaslúžite. A nalejme si čistého koňaku, páni. Vy ste unavení, ste bez energie, ste bez vízie, ste bez riešení. Koľkí z vás tu šúchajú obleky už desiatky rokov? A čo z toho majú občania a občianky tejto krajiny? Povedzte. Nie po dva a pol roku, ale po štyroch vládach, počas ktorých ste vy boli poslancami tejto Národnej rady. A ja mám pre vás taký návrh. Keďže očividne nemáte podporu pre tento návrh, pretože nemáte deväťdesiatku, tak ho stiahnite. Ušetríme si tieto diskusie. A namiesto toho sem do Národnej rady predložte uznesenie, ktorým si skrátime toto vaše trápenie. A ja vám garantujem, že na to deväťdesiatku budete mať, na to podporu z našich radov dostanete. Ďakujem.
52. schôdza NR SR - 14.deň - B. popoludní
Dátum: 2026-06-15
Poslanec: Kalivoda, Peter 
Druh vystúpenia: Vystúpenie s faktickou poznámkou

Pekne. Ďakujem pekne, pán predsedajúci. Pani kolegyňa Jurík, vy ste sa pýtali, prečo, prečo, prečo. Bola to otázka priamo na mňa adresovaná. Ja vám to poviem, prečo to Hlas robí. Vox populi, vox dei. Alebo, ako my hovoríme na Slovensku, tiež hlas ľudu, hlas Boží. To znamená, myslím si, že každý človek a každý demokratický volič, ktorý dá vláde hlas, tak má právo, pokiaľ tá vláda robí nejaké obludnosti alebo je zásadne neúspešná, má mať právo tento hlas tejto vláde, respektíve túto moc svojím hlasom tejto vláde zobrať. To znamená, že ja si myslím, že to je normálne a Hlas to nerobí len teraz. Hlas to robil odjakživa. Ak si spomeniete, boli sme to my, ktorí sme vyzbierali takmer 600 000 podpisov, ktoré potom vaša pani šéfka Čaputová pokrčila, hodila do koša a nakoniec teda z toho referenda nič nebolo. Ale práve preto, že vtedy Ústavný súd povedal, že sa nemá skracovať vládne obdobie vlády nejakými ad hoc riešeniami v parlamente, ale že sa má prijať ústavná zmena, ktorá toto bude riešiť, túto problematiku komplexne, tak preto po tejto zmene my teraz voláme a chceme, aby sme takúto zmenu spoločne do ústavy dostali. A ja fakt nechápem Že vtedy Ústavný súd povedal, že sa nemá skracovať vládne obdobie vlády nejakými ad hoc riešeniami v parlamente, ale že sa má prijať ústavná zmena, ktorá toto bude riešiť, túto problematiku komplexne, tak preto po tejto zmene my teraz voláme a chceme, aby sme takúto zmenu spoločne do Ústavy dostali. A ja fakt nechápem, prečo ste vy proti tomu. Vy sa tak teraz vytešujete, si hovoríte, že á, tak vy budete v opozícii, vážení Hlas a Smer a všetci, a bojíte sa, chcete to urobiť ako bič na našu vládu. Pani kolegyňa, ešte možno horšie, čo hrozí vám, ako nám tá opozícia je. Viete, čo? Že vy budete v tej vláde s Igorom Matovičom. Viete, pani kolegyňa? To znamená, že ja si myslím, že vy nebudete potom potrebovať vôbec žiadne referendum. To je pravda. To je fakt, pretože Igor Matovič vás rozmetá stokrát lepšie ako desať takýchto referend. Ďakujem pekne.
52. schôdza NR SR - 14.deň - B. popoludní
Dátum: 2026-06-15
Poslanec: Kalivoda, Peter 
Druh vystúpenia: Vystúpenie s faktickou poznámkou

Ďakujem pekne, pán predsedajúci. Pán Dostál, no ja sa naozaj čudujem, že vy, taký samozvaný guru demokracie ako takej, sa staviate proti tomu, aby ľudia mali možnosť zobrať moc politikom, keď s nimi nie sú spokojní. A teraz by ste mali takú, takú jedinečnú príležitosť napraviť tú krivdu z vašej predchádzajúcej vlády, kedy ste podporili zákon, ktorým sa ústavný zákon, ktorým sa práve táto možnosť ľuďom zobrala, respektíve sa nedala. Do tej ústavy, kedy jednoducho sa vtedy zrušila možnosť skrátiť volebné obdobie vlády formou referenda. Takže, ak by ste chceli túto krivdu napraviť, tak by ste mohli teraz zahlasovať za túto našu, našu zmenu. A viete, práve v čase vašej vlády bola takáto možnosť prepotrebná. Vy ste vtedy, respektíve pani Zuzana Čaputová, hodila 600 000 hlasov ľudí alebo podpisov ľudí, ktorí podpísali petíciu za predčasné voľby, do koša a proste spláchla to, ale práve za vašej vlády to bolo treba, pretože vy ste tú krajinu, ja to tu budem donekonečna opakovať, lebo málo sa to už pripomína. Vy ste tú krajinu zdevastovali, vaša vláda, rozbili ste ekonomické väzby, rozbili ste medziľudské väzby. Jednoducho vy ste tú krajinu zdevastovali a vtedy by bolo veľmi dobré mať takýto inštitút v zákone a jednoducho tú vašu vládu poslať vtedy do čerta. Takže prosím, vôbec toto, takéto niečo nespochybňujte. Je to vec, ktorá by mala fungovať a vláda, ktorá funguje a koná v prospech občanov, tá sa nemusí ničoho báť. A ak je to naopak A jednoducho tú vašu vládu poslať vtedy do čerta. Takže prosím, nie, nie, vôbec toto takéto niečo nespochybňujte. Je to vec, ktorá by mala fungovať, a vláda, ktorá funguje a koná v prospech občanov, tá sa nemusí ničoho báť. A ak je to naopak, no tak potom má ten volič plné právo poslať takúto vládu a takúto vládnu garnitúru na smetisko politických dejín.
52. schôdza NR SR - 14.deň - B. popoludní
Dátum: 2026-06-15
Poslanec: Kalivoda, Peter 
Druh vystúpenia: Vystúpenie s faktickou poznámkou

Ďakujem pekne, pán predsedajúci. Pán Pročko, ak vláda pracuje dobre, plní si svoje sľuby a má dôveru občanov, nemá dôvod báť sa referenda o predčasných voľbách. A práve preto je zaujímavé, kto má s týmto návrhom dnes najväčší problém, alebo možno je to úplne jasné, kto a prečo. Pán Pročko, vy máte pri tejto téme naozaj najmenej čo rozdávať nejaké lekcie z demokracie. Vy ste boli jedným z tých, ktorí politicky kryli Igora Matoviča a celý ten jeho chaos počas covidu. A ľudia si veľmi dobre ešte stále pamätajú zákazy, príkazy, to ponižovanie, zatvorené prevádzky, rozdelenú spoločnosť a spôsob, akým ste sa vtedy vy ako vládnuca trieda správali k občanom. Pamätajú si vášho šéfa Igora Matoviča, ktorý naozaj ľuďom nasľuboval všetko možné a nemožné a nakoniec to skončilo rozvratom verejných financií aj štátu, aj vzťahov medzi ľuďmi. A dnes musíme my veľkú väčšinu z týchto vecí naprávať. Vy ste to boli, ktorí ste zabetónovali jeden volebný obvod do ústavy, lebo ste sa báli skutočnej, normálnej politickej súťaže v regiónoch. V roku 2023 to boli aj vaši poslanci spolu s pánom Šeligom a s pani Kolíkovou, ktorú teraz nevidím, ktorí ste zarezali možnosť, aby občania mohli rozhodnúť o predčasných voľbách v referende. Takže, pán Pročko, mandát z volieb nie je žiadny biankošek. Nie je to povolenie vládnuť štyri roky bez ohľadu na to, ako sa k tej krajine správate a čo sa v tej krajine stane. Je to dôvera, ktorú politici dostávajú od občanov, a preto si myslím, že pokiaľ títo politici tú dôveru občanov zásadne sklamú, tak majú mať občania právo a ústavné právo zobrať im túto moc späť. Ďakujem.
52. schôdza NR SR - 10.deň - B. popoludní
Dátum: 2026-06-09
Poslanec: Kalivoda, Peter 
Druh vystúpenia: Vystúpenie s faktickou poznámkou

Poslanec Senko, ty si veľmi dobre zhrnul dôležitosť a prínos tohto zákona, ale asi všetci poznáte ten vtip: máš čiapku, nemáš čiapku a aj tak dostaneš. Ja mám pocit, že sme tu niekedy v tomto parlamente ako presne v tomto zlom vtipe. Keď ministerstvo tento zákon predložilo do MPK, opozícia vtedy kritizovala a vykrikovala, že zákon je zlý, lebo naň prišlo veľa pripomienok. Ale veď kolegovia, kolegyne, kolegovia, práve na to MPK slúži. To je kvalitný, demokratický, štandardný proces. No a teraz, keď sme teda zapracovali všetky tieto pripomienky všetkých odborných autorov inštitúcií, ktoré naozaj k tomu majú vecne čo povedať aj odborne, začíname tu zase počúvať hlasy, že ten pôvodný návrh bol lepší. Viete, no toto za mňa len úplne úplne nádherne ilustruje tú vašu, prepáčte mi, kolegovia z opozície, neprofesionalitu, ako kritizujete naozaj všetko len z princípu. Ďakujem. No tak ďalej vystúpi
49. schôdza NR SR - 5.deň - B. popoludní
Dátum: 2026-04-21
Poslanec: Kalivoda, Peter 
Druh vystúpenia: Vystúpenie s faktickou poznámkou

98. Ďakujem pekne, pán predsedajúci. No, pani kolegyňa Jurík, ja vás určite za vaše vystúpenie nebudem chváliť ako vaši kolegovia. Ak bolo niečo stratou času, ktorú ste spomínali, tak to bolo práve toto vaše vystúpenie, ktoré bolo úplne od veci, vôbec nesúviselo s prerokovaným zákonom. Sumarizovali ste si tam nejaké svoje pseudohodnotenia tohto týždňa, mesiaca a jednoducho bolo to úplne od veci. Mňa uráža, jak vy hovoríte o Petrovi Pellegrinim ako o človeku alebo prezidentovi, ktorý je prezidentom tých a nie je prezidentom tých. On bol zvolený v riadnych prezidentských voľbách a je právoplatne zvoleným prezidentom všetkých občanov tejto krajiny a podľa mňa sa tak určite aj správa. Takéto podkopávanie základných inštitúcií tejto krajiny určite nerobí dobrú klímu a atmosféru v tomto štáte. Len zbytočne ďalej ľudí rozdeľuje a čudujem sa vám, veľmi ste sa zradikalizovali posledné mesiace. Neviem, či vám to radia vaši marketéri a zvyšuje vám to reach na vašich sociálnych sieťach, ale určite to neprospieva dobrej atmosfére v tejto krajine. Keď ste hovorili o tom, čo ste týmto, v tejto snemovni dobré pre ľudí priniesli, no myslím, že ste svoj zákon žiadny nepovedali. Povedali ste jeden zákon OĽANO. Ja vám poviem, čo sme my priniesli v tejto snemovni - trináste dôchodky, vyššie platy v školstve, pomoc ľuďom s vysokými cenami energií, materská dovolenka, ktorá sa zarátava už ako odpracovaný čas do dôchodku, ženy budú mať tým pádom vyššie dôchodky, nemáme nelegálnych migrantov v záhradách ľudí, tak ako tomu bolo, keď ste vašu vládu odovzdávali vy, pretože lepšie strážime hranicu ako tá vaša vláda, rodič môže byť so svojím dieťaťom v nemocnici, to za vás nebolo, kňaz môže napríklad navštíviť veriacich aj mimo návštevných hodín a tak ďalej a tak ďalej. Je toho ďaleko, ďaleko viac, ale ste sa pýtali, vypýtali ste si to, tak len toľkoto. Takže skúste trošku zmierniť tú vašu rétoriku, pretože sme veľmi, veľmi rozdelená krajina a toto, čo vy robíte tu s vašimi niektorými kolegami tomu naozaj nepomáha. Ďakujem.
52. schôdza NR SR - 2.deň - B. popoludní
Dátum: 2026-05-27
Poslanec: Kišš, Štefan 
Druh vystúpenia: Vystúpenie s faktickou poznámkou

Sympatický pokus, ale ale slabučký ako ako vaše prerastové opatrenia. Keď, ak chcete, tak definícia krízy je, keď ekonomika klesá aspoň dva štvrťroky po sebe, teda má záporný rast. To sa medzi rokmi 20 a 23 stalo v princípe na skoro na celom svete, alebo ako hovoríme o vyspelom, tak skoro na celom vyspelom svete, to rozumejte západná Európa, Severná Amerika a podobne. Dnes žiadna z týchto krajín nečelí takejto kríze. Teda bavíme sa bavíme sa o tej hĺbke. Žiadna žiadna krajina z týchto z vyspelých nie je v recesii. To znamená, nie, nečelíme kríze. Áno, máme drahšie ceny energií kvôli tomu, že váš vy obľúbený prezident Trump vedie absolútne nezmyselnú vojnu v Iráne, ale tie ceny sú ďaleko ďaleko nižšie, ako boli v tej energetickej kríze 22 - 23, teda hlavne, keď sa spustila vojna na Ukrajine. Teda nie, nežijeme taký takýto typ krízy ani ani približne ako ako v týchto rokoch. A no, ale teda vy alebo hlavne teda vaši kolegovia, vás som o tom počul rozprávať prvýkrát, ale teda samozrejme na čele s premiérom Ficom a ministrom financií sa radi vyhovárajú na kadekoľvek iného, len nie teda, aby prevzali zodpovednosť za svoje činy. A ja som vám v mojej rozprave ilustroval, ako ste prišli o 1,2 miliardy na DPH, o ďalšiu miliardu na ostatných daniach, len tým, že ste práci. A s tým teda žiadna kríza, aj keby existovala, nemá nič spoločné. Ďalším
52. schôdza NR SR - 2.deň - B. popoludní
Dátum: 2026-05-27
Poslanec: Kišš, Štefan 
Druh vystúpenia: Vystúpenie s faktickou poznámkou

Ďakujem. Vaše vystúpenie, pán Michelko, bez sarkazmu, vážne, pretože v rámci koalície ste relatívne férový oponent, a teda aj som lepšie porozumel tomu, ako rozmýšľate nad tými vecami, ktoré, o ktorých tu rokujeme. Ja tiež poviem viac v rozprave, pretože je toho viac aj, čo som chcel pôvodne povedať a reakciu na vás, ale na teraz dve alebo tri veci podľa toho, či čítim. Prvá, ústavnoprávny výbor. Môžete dôjsť na finančný. Tam by sme si povedali tie výhrady možno viacej v kľude a technickejšie. Teda neviem, čo sa stalo, ale nejak aspoň pani Kramplová nám hovorila, že ste ju v tom nechali z večera na ráno, a teda nemá to byť výtka, ale tak povedzme, že bola nezorientovaná asi teda z normálnych dôvodov, pretože na to sa pôvodne nepripravovala, tak škoda, že sme tam nemohli mať túto debatu. Jedna vec, druhá. A to ma zaujalo veľmi. Ja vás chcem požiadať, aby ste nám na to reagovali. Ale teda povedali ste, že Erik Tomáš našiel nejaké peniaze vo svojom rezorte. Tak to ma tak trochu akože vyrovnalo na stoličke, že už tu tak chodili také také bájky, že ako ste zatriasli ministrom financií a našli sa nejaké peniaze. No tak to akože teraz sa už trasie aj s ministrom práce. Našli sa peniaze. Neúplne tomu rozumiem, že takto to nefunguje a minister financií určite o tých peniazoch vedel alebo aspoň jeho ľudia, neviem ako on, ale aké sú to peniaze, odkiaľ sú a prečo ste sa sme sa o nich alebo teda vy ste sa o nich dozvedeli až teraz? My ešte nevieme, čo to je, takže keby ste nám toto ozrejmili. A posledná vec. Celé to vaše vystúpenie bolo také, že nedá sa, lebo minister financií je ťažký oponent a nie sú peniaze. No tak jednak áno, my áno, my by sme takto nekonsolidovali, ale o tom o tom neskôr a samozrejme, že sa to dá spraviť a o to celé, čo navrhujete, je také veľmi kozmetické a ani zďaleka neopravuje ani len to, čo ste...
52. schôdza NR SR - 2.deň - A. dopoludnia
Dátum: 2026-05-27
Poslanec: Kišš, Štefan 
Druh vystúpenia: Vystúpenie s faktickou poznámkou

Tohto vystúpenia, ale pán Karas je nejaký mimoriadne nervózny v poslednej dobe. Aj včera sa na mňa osočil na finančnom výbore, kde som položil normálnu otázku, teraz neviem, prečo tuná do toho vstupujete kolegovi Lackovičovi, ale teda ani v tej faktickej ste nepovedali nič vecné, no, ale tak neviem. Trochu sa Ale pán Karas je nejaký mimoriadne nervózny v poslednej dobe. Včera sa na mňa osočil na finančnom výbore, kde som položil normálnu otázku, teraz neviem, prečo tuná do toho vstupujete kolegovi Lackovičovi, ale teda ani v tej faktickej ste nepovedali nič vecné, no, ale tak neviem. Trochu sa skúsme normálne baviť. Marek, diky za tvoje vystúpenie. A to dá. Podporujem všetky aj vyjadrenia, ktoré si dal v rozprave.